**ROMÂNIA**

 **JUDEŢUL VRANCEA**

 CONSILIUL JUDEŢEAN

#  HOTĂRÂREA nr 145

#  din 16 iulie 2025

**privind:** aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”

 **Consiliul Județean Vrancea,**

**-văzând referatul** Direcției Tehnice și Investiții a Consiliului Județean Vrancea înregistrat sub nr.12262/11.07.2025 privind aprobarea documentației tehnice la faza Notă conceptuală și Temă de proiectare pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”;

**- în conformitate cu** prevederile art.1 alin.(2) lit.a), art.3, art.4 coroborat cu art.5 alin.(2) și anexele 1 și 2 din H.G nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

- **ținând cont**  de art.44 din Legea nr.273/2006 privind finanțele publice locale, cu modificările și completările ulterioare;

**- în baza** art.173 alin.1) lit.b) și alin.3) lit.f) din O.U.G nr.57/2019 privind Codul administrativ, cu modificările și completările ulterioare;

- **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

**- în temeiul** art.196 alin.1) lit.a) din O.U.G nr. 57/2019 privind Codul administrativ, cu modificările și completările ulterioare;

 **HOTĂRĂŞTE:**

**Art.1** Aprobarea Notei conceptuale pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”, potrivit anexei nr.1 care face parte integrantă din prezenta hotărâre.

**Art.2** Aprobarea Temei de proiectare pentru obiectivul de investiții „Modernizare infrastructură rutieră de drum județean 205L pe sectoarele: int. DJ 205D (Grumaz) - Vrâncioaia, Spinești – Păulești - Tulnici - int. DN2D”, potrivit anexei nr. 2 care face parte integrantă din prezenta hotărâre.

**Art.3.** Prevederile prezentei hotărâri vor fi duse la îndeplinire de Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Serviciul administrație publică Monitor Oficial Local și arhivă din cadrul Direcției Juridice și administrație publică.

## Preşedintele

## Consiliului Județean Vrancea

## Nicușor HALICI

 **Contrasemnează,**

 Secretar general al județului

 Raluca Dan